Framkvæmdir að byggingu Bláa lónsins hófust í júlí 1998 og þeim lauk í júlí 1999 . Bláa lónið þykir ein mesta náttúrufegurð landsins og er fyrirtækið mjög stollt yfir því að eiga svo stóran þátt í framkvæmdum að þessari vinsælu heilsulind . Húsið er að hluta til á tveimur hæðum . Við hönnun þess var lögð megin áhersla á samspil nútímatækni og einstæðrar náttúru en byggingin er lögð í hraunjaðar Illahrauns . Frá bifreiðastæði gesta aðaðalinngangi hússins er gengið u.þ.b. tvöhundruð metra í hraungjá . Við tekur manngerður hraunveggur sem er leiðandi í gegnum forsal og veitingaraðstöðu , út á verönd við sjálft baðlónið og tengir húsið ósnortinni hraunbrún sem umlykur baðlónið . Úr forsal er gengið í búnings - og baðaðstöðu , veitinga - og ráðstefnusal og ferðamannaverslun . Í gegnum glervegg forsalar - og veitingaaðstöðu blasir við útsýni yfir baðsvæðið sem er um 5.000 fermetrar að stærð . Byggingin sjálf er um 2.700 fermetrar að stærð . Arkitekt að húsinu var VA Arkitektar .